**Iklanberény Községi Önkormányzat Képviselő-testületének**

**3/2018. (V.30.) önkormányzati rendelete**

**az önkormányzat 2017. évi zárszámadásáról**

Iklanberény Községi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotó hatáskörében, az Alaptörvény 32. cikk (1) bekezdésének f) pontjában meghatározott feladatkörében eljárva a következőket rendeli el:

**A rendelet hatálya**

**1.§**

A rendelet hatálya kiterjed Iklanberény Községi Önkormányzat (továbbiakban: Önkormányzat) Képviselő-testületére.

**A költségvetés bevételei és kiadásai**

**2.§**

(1) A Képviselő-testület az önkormányzat 2017. évi zárszámadását:

a) 33.991.961 Ft bevétellel állapítja meg, ezen belül:

aa) a működési bevétel összesen: 17.022.192 Ft,

ab) a felhalmozási bevétel összesen: 91.805 Ft,

ac) finanszírozási bevétel összesen: 16.877.964 Ft.

b) 28.939.705 Ft kiadással állapítja meg, ezen belül:

ba) a működési kiadás összesen: 14.710.444 Ft,

bb) a felhalmozási kiadás összesen: 13.818.104 Ft,

bc) finanszírozási kiadá összesen: 411.157 Ft.

(2) Az (1) bekezdésben megállapított bevételek kiemelt előirányzatonkénti megoszlását önkormányzati szinten, továbbá a kötelező feladatok, önként vállalt feladatok, állami (államigazgatási) feladatok szerinti bontásban a 3. melléklet részletezi. A 2017. évi költségvetési törvény szerinti állami hozzájárulást a 4. melléklet tartalmazza.

(3) Az (1) bekezdésben megállapított kiadások kiemelt előirányzatonként megoszlását önkormányzati szinten, továbbá a kötelező feladatok, önként vállalt feladatok, állami (államigazgatási) feladatok szerinti bontásban a 2. melléklet részletezi. Az egységes rovatrend szerint a kiemelt kiadási és bevételi jogcímeket az 1. melléklet tartalmazza.

**3.§**

(1) Az Önkormányzat nevében végzett

a) beruházási kiadások: 12.255.470 ezer Ft,

b) felújítási kiadások: 1.562.634 Ft, melyet a 6. melléklet részletez.

(2) A költségvetési évben az önkormányzatnak nem volt olyan fejlesztési célja, amely megvalósításához Magyarország gazdasági stabilitásáról szóló 2011. évi CXCIV törvény (a továbbiakban: Stabilitási tv.) 3. § (1) bekezdése szerinti adósságot keletkeztető ügylet megkötése vált volna szükségessé (9. melléklet).

(3) Az Európai Uniós forrásból finanszírozott támogatással megvalósuló programok, projektek kiadásait, bevételeit, valamint az Önkormányzat ilyen projektekhez történő hozzájárulását a 11. melléklet tartalmazza.

**4.§**

Az Önkormányzat által a lakosságnak juttatott támogatásokat, szociális, rászorultsági jellegű ellátásokat a Képviselő-testület 766.600 Ft-ban állapítja meg, melyet a 7. melléklet részletez.

**5.§**

(1) A működési költségvetés egyenlege 2.311.748 Ft többlet.

(2) A felhalmozási költségvetés egyenlege 13.726.299 Ft hiány.

(3) Az (1) és (2) bekezdésben foglaltakon túl hiány finanszírozására nem került sor (15. melléklet)

**6.§**

A Képviselő-testület az Önkormányzat 2017. évi foglalkoztatottainak létszámát 1 fővel hagyja jóvá. A közfoglalkoztatottak éves létszáma 0 fő, a választott tisztségviselők létszáma 3 fő, melyet az 5. melléklet részletez.

**7.§**

(1) A Képviselő-testület a 2017. évi tartalékainak alakulását a 8. melléklet szerint hagyja jóvá.

(2) A Képviselő-testület 2017. évben a Stabilitási tv. 3.§ (1) bekezdése szerinti adósságot keletkeztető ügyletekből és kezességvállalásokból fennálló kötelezettségeit az adósságot keletkeztető ügyletek futamidejének végéig, illetve a kezesség érvényesíthetőségéig, és a Stabilitási tv. 45.§ (1) bekezdés a) pontja felhatalmazása alapján kiadott jogszabályban meghatározottak szerinti saját bevételeit a 10. melléklet szerint hagyja jóvá.

(3) A Képviselő-testület a 2017. évi támogatások, kölcsönök nyújtását és törlesztését a 12. melléklet szerint hagyja jóvá.

(4) A Képviselő-testület a 2017. évi támogatások, kölcsönök bevételeit a 13. melléklet szerint hagyja jóvá.

(5) A Képviselő-testület a 2017. évi helyi adók és egyéb közhatalmi bevételek alakulását a 14. melléklet szerint hagyja jóvá.

(6) A Képviselő-testület a 2017. évi vagyonkimutatást a 16. melléklet szerint hagyja jóvá.

**Záró rendelkezések**

**8.§**

Ez a rendelet a kihirdetést követő napon lép hatályba.

 Berényi Pál Dr. Tóth Ágnes

 polgármester jegyző

A rendelet kihirdetésre került:

Bük, 2018. május 30.

Dr. Tóth Ágnes

jegyző